Aarhuus Stifts-Tidende, 1832-05-18
Nyheder fra Udlandet. Polen. Den schwabiske Merkur fortæller efter Udsagn af Reisende, som nylig havde forladt Warschau at Fyrst Paskewitsch havde sammesteds midt om Natten i store Stilhed ladet arrestere 50 (efter en anden Beretning 80) anseete Polakker og bringe bort paa russiske Vogne, som den næste Dag kom tomme tilbage. Rygterne om de Fængsledes Skjebne vare meget foruroligende, og man nævnede Opdagelsen af en Sammensværgelse, som Grund dertil. Franske Aviser tale om Uroligheder, som skulle være udbrudte i og omkring Willna. Frankrige. Hertuginden af Berry er fanget. Ved Jsle vente, sex Mile fra Marseille, havde de herfra udsendte Skibe bemægtiget sig et Dampfartøi, som var løbet ind for at erholde Steenkul, men af 14 Passagerer, som det havde havt ombord, vare de 7 i Land, og ikke at faae fat paa. Paa Skibet befandtes en Dame, der syntes at være 35 Aar gammel, med en Natkappe paa Hovedet og Halsen indsvøbt i en Bog. Af den Opmærksomhed de øvrige Passagerer viste hende, formodedes af det var Hertuginden. Hun lod sig kalde Grevinde af Ferrajo. Skibet var indvendig smykket med det gamle bourbonske Vaaben og Damens Værelse pragtfuld meubleret. De øvrige Passagerer befandtes at være: Grevinde St. Priest, Marquise Podenas, Hertugen af Encars, Hertugen af Almazan, den unge Bourmont og Hr. v. Rosambo. Skibet blev strax taget paa Slæbetoug og bragt til Toulons Rhed. Man havde bemægtiget sig alle de Papirer som fandtes ombord, uden at Nogen havde havt Aandsnærværelse til at tilintetgjøre dem. Man var nu i Begreb med at udføre Regjeringens Ordre, at lade det anholdte Skib bringe til Ajaccio, sende Papirerne ind til Regjeringen, og Hertuginden, saasnart hun fuldkommen er bleven gjenkjendt, med en Fregat tilbage RARILLIA til Holyrod, for der i sin Families Skjød at kunne tænke over sit Parties Afmagt og slaae sig selv til Rolighed, som hun dog vist neppe gjør. Senere havde man faaet fat paa En af dem, som vare komne bort fra Skibet, nemlig en Grev Kergoslay, forklædt som Fisker, med en ulden Hue paa Hovedet. Jfølge en anden Beretning skal man have faaet fat paa endnu et andet sardinisk Dampskib, som havde Marskal Bourmont ombord. Messager fortæller, at Hertugen af Angouleme skulde være landet paa Kysten af Normandiet, og en forhenv. Vendegeneral kommet til Vesten for at bevirke en gunstig Diversion for Legitimisterne i Syden. "Oprører er for Øieblikket dæmpet!" Det er Alt hvad man kan udlede af den Mængde Telegraf depescher, som bekjendtgjøres fra Paris. Hvorvidt det vil bestaae, at det karlistiske Partie ved ovenmeldte Begivenhed har faaet Naadestødet, som der forsikres, vil Tiden vise. Der havde atter i Marseille været gjort et nyt Oprørsforsøg, idet nogle Personer havde besteget Fortet St. Nicolai og plantet en hvid Fane derpaa, men en Troppekomando og dem ned igjen, og Fanen blev atter hugget om. Fra Toulon meldes under 4de Mai: "Siden i Morges Kl. 9 er Alt her i fuld Bevægelse, Soldaterne ere forsamlede i deres Kasserner og vente paa Signalet til Afmarsch, de offentlige Pladse ere besatte med Tropper. Raadhuset er propfuldt af Mennesker. Nationalgarden er forsamlet. For et Øieblik siden kom der en Telegrafbefaling fra Paris, og øieblikkelig løb Skibet Sphius, med sit Bytte, det sardiniske Dampskib, ud herfra til Corsika. Der raabtes: "Forræderie, Meeneed!" Man klagede høit over Regjeringen. Der frygtes meget for et Folkeopløb i Aften. Paa Landet sees mange Folk med den hvide Kokarde." - Og fra Lyon høres, at der den 1ste Mai om Aftenen var opslaaet Oprørsplakater, som havde havt et Folkeopløb, til Følge. Dagen efter stod Kanonererne med brændende Lunter ved deres Kanoner.